IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Minn hawn u ftit ieħor jibda l- ewwel Festival Internazzjonali tan- Novella f' Malta , b' parteċipanti Maltin u oħrajn mill- Awstralja , l- Italja u l- Marokk . Hemm diversi affarijiet li huma ta' l- ewwel f' dan il- festival : l- ewwel attività tal- Kumitat Tekniku tal- Letteratura fi ħdan il- Kunsill Nazzjonali tal- Lingwa ; l- ewwel festival tan- novella li qatt sar f' Malta ; u , tajjeb li ngħiduha wkoll , l- ewwel attività letterarja f' Malta li tefgħulha billboard ( ! ) Iktar informazzjoni . ejjew ejjew ja anġli . . . Maġenbi toqgħod koppja żagħżugħa li għandhom żewġt itfal . Mill- kamra tiegħi nista' nismagħhom ikantaw " Ejjew , ejjew ja Anġli " lit- tfal tagħhom . Ifakkruni f' meta kont għadni tifel jien u ommi kienet tkantali l- istess għanja . Dak iż- żmien ma kellniex siġra tal- Milied u lanqas qniepen u prinjoli mdendla ma' kull kantuniera . Kellna biċċa grotta u ftit pasturi nofshom imkissrin . Il- blogg tiegħi reġa' emigra . Ma kienx biżżejjed li nirxuxtah . Fil- fatt m' hu qiegħed jirxoxta xejn : wieħed miet u l- ieħor twieled . Jiġi żmien fejn tkun trid tibdel . Min- naħa tiegħi l- bidla kienet kważi imposta : is- sitwazzjonijiet ġodda tal- ħajja , u s- sitwazzonijiet oħrajn li dalwaqt jinbidlu , ġegħluni nirrifletti li ladarba kollox qiegħed jinbidel madwari , nistgħu nibdlu l- blogg ukoll , ħalli kollox ikun f' sintonija ( speċi ta' ) . Waħda mill- affarijiet li nbidlet hija l- iskeda tal- ġurnata . Dik inbidlet radikalment u magħha nbidlu l- prijoritajiet tiegħi . Kont ilni nħoss li l- interess fil- blogosfera kien qiegħed jeħodli ħafna ħin - iżżejjed anzi - u allura jista' jkun li sibt skuża tajba . Imma issa rġajna hawn , jew aħjar sibna rwieħna hawn , u dak li kien qabel jibqa' jgħum f' wiċċ l- ilma diġitali . x' aktarx li diġà tlift l- interess li nkompli ! Bloggata oħra ta' imtellgħa Jien u Nikol , ftit wara l- funeral ta' missieri , 1/5/2007